**Výročná správa o činnosti Rady školy pri SPŠ dopravnej Kvačalova 20 Bratislava**

**marec 2019 – marec 2020**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o štátnej správe v školstve a školskej samospráve.

**Členovia Rady školy:**

RNDr. Ľubica Stupareková, predseda Rady školy

Mgr. Miroslava Tomiczková, podpredseda Rady školy

Jana Frčková, nepedagogický zamestnanec školy

Mgr. Martina Baumann, zástupca inštitúcie podieľajúcej sa na koordinácii OVaP

Ladislav Findl, zástupca zriaďovateľa

Ing. Vladimír Sloboda, zástupca zriaďovateľa

Ing. Dagmar Hubačová, zástupca zriaďovateľa

Mgr. Elena Ďurďovičová, zástupca rodičov

Jana Pavlovičová, zástupca rodičov

Ľuboš Nemčovič, zástupca rodičov

Martin Bohuslávek, zástupca žiakov

V tomto zložení pracovala RŠ po doplňujúcich voľbách, ktoré sa uskutočnili 9.4.2018 z radov rodičov, od 1.10.2018 bola delegovaná nová členka RŠ za inštitúcie podieľajúce sa na koordinácii odborného vzdelávania a prípravy(ČESMAD Slovakia): Mgr. Martina Baumann,

Rada školy sa v sledovanom období stretávala v dohodnutých termínoch, využívala aj mailovú komunikáciu.

**Zasadnutia:**

**18.3.2019**

Toto zasadnutie sa konalo v sídle BSK na Sabinovskej ul.16 a  uskutočnilo sa na ňom výberové konanie na funkciu riaditeľa Strednej priemyselnej školy dopravnej na Kvačalovej 20. Do výberového konania sa prihlásili dvaja uchádzači, Ing. Lýdia Haliaková a Ing. Martin Zatkalík, PhD. Výberovú komisiu tvorilo 14 členov, 11 členov RŠ a 3 delegovaní členovia. Na základe výsledkov, výberová komisia navrhla vymenovať do funkcie riaditeľa školy Ing. Lýdiu Haliakovú.

**11.6.2019**

Podpredsedníčka RŠ zhodnotila priebeh maturitných skúšok a priebeh praxe žiakov 2. a 3. ročníka. Predsedníčka RŠ informovala o prebiehajúcich i nových projektoch v rámci Erasmus+.

Rada školy schválila Plán výkonov na šk. rok 2020/2021.

Rada školy podporuje postup vedenia školy vo veci žiadosti SOŠ o úpravu Dohody o financovaní prevádzkových nákladov a pravidlách užívania nebytových priestorov.

**21.10. 2019**

Predsedníčka RŠ predstavila nové členky RŠ, pani Ing. Ivetu Stavrovskú, ktorá bola delegovaná miesto Ing. Dagmar Hubačovej od 15.10.2019 a Mgr. Margitu Bošániovú, zástupkyňu rodičov, ktorá nastúpila miesto pána Nemčoviča, ktorému zaniklo členstvo z dôvodu ukončenia synovho štúdia.

Členovia RŠ boli oboznámení s aktivitami školy za posledné obdobie, mali ich pripravené v tlačenej forme.

Riaditeľka školy predložila členom RŠ na prerokovanie a odsúhlasenie Správu o výsledkoch

a podmienkach výchovno vzdelávacej činnosti za školský rok 2018/2019.

Predsedníčka RŠ predložila na prerokovanie a schválenie upravený plán výkonov na šk. rok 2020/2021.

Zástupca žiakov Martin Bohuslávek oboznámil členov RŠ s Petíciou žiakov a rodičov SPŠD proti zaberaniu priestorov, ktorú osobne odovzdali riaditeľke odboru školstva. Petícia vyplynula z toho, že polovica priestorov našej školy bola pridelená SOŠD, ktorá do našej budovy prišla v roku 2017.

Rada školy odporučila schváliť Správu o výsledkoch a podmienkach výchovno – vzdelávacej činnosti za školský rok 2018/2019, schválila upravený Plán výkonov na šk. rok 2020/2021.

Rada školy zobrala na vedomie a podporila Petíciu žiakov a rodičov SPŠD proti zaberaniu priestorov školy.

**16.1.2020**

Pôvodné stretnutie (27.1.2020), sme museli vzhľadom k zmeneným termínom podávania dokumentov na BSK zmeniť na mailovú komunikáciu.

Na základe mailovej komunikácie členovia RŠ väčšinou hlasov vyjadrili súhlasné stanovisko sPodmienkami prijímania žiakov do 1. ročníka v školskom roku 2020/2021.

Súhlasné stanovisko vyjadrili všetci členovia RŠ okrem p. Stavrovskej.

**27.3.2020**

Na základe mailovej komunikácie členovia RŠ väčšinou hlasov vyjadrili súhlasné stanovisko s návrhom vedenia školy na otvorenie(okrem denného) ešte dvoch tried externého štúdia v šk. roku 2021/2022:

-1trieda - 3739 M elektrotechnika v doprave a telekomunikáciách- minimálne 8 žiakov,

-1trieda – 3760 M prevádzka a ekonomika dopravy – minimálne 8 žiakov.

Súhlasné stanovisko vyjadrili všetci členovia RŠ okrem p. Stavrovskej, p.Baumann.

Rada školy pri Strednej priemyselnej škole dopravnej si plnila svoje úlohy - vyjadrovať a presadzovať verejné záujmy, záujmy žiakov, rodičov a zamestnancov v oblasti výchovy a vzdelávania.

Vykonávala funkciu verejnej kontroly, vyjadrovala sa k činnosti školy, orgánov miestnej štátnej správy, orgánov obcí a samosprávnych krajov z pohľadu školskej problematiky. Rada školy pracovala v súlade s platnými právnymi predpismi.

V Bratislave, 30.3.2020 RNDr. Ľubica Stupareková

predsedníčka RŠ